stanford-oval/wikipedia huggingface dataset:
מיסים כעבדות
ביקורת

ישנם כמה סוגים של ביקורת על הרעיון, ביניהם הטענות הבאות:
מיסים אינם עבדות, מכיוון שהאזרחים הסכימו למעשה לשלם מס - זה חלק מ'ההסכם החברתי' הבלתי-כתוב שלהם עם הממשלה.
גביית מיסים על ידי המדינה לא מהווה עבדות, מכיוון שזכויות הקניין נובעות מהמדינה ומחוקיה (ולא מ'זכויות טבעיות' של אדם באשר הוא אדם). אם המדינה נוטלת רכוש, אין לבעל הרכוש זכות עליו - ולכן אין פה פגיעה באף זכות של בעל הרכוש.
מיסים הם פשוט המחיר שהאזרח משלם בעבור השירותים שהממשלה מספקת לו, ולכן - הם לא מהווים 'עבדות', אלא תשלום בעבור פעולות הממשלה. אם הממשלה לא תגבה את המיסים - היא לא תוכל לספק את השירותים, בגלל שלשירותים יש עלות כספית (שמשהו צריך לממן אותה).
ראו גם

אנרכיזם
השתמטות ממס
מס
מס הכנסה
מיסים כגנבה
צמיתות
הערות שוליים

↑  David F. Burg, A World History of Tax Rebellions: An Encyclopedia of Tax Rebels, Revolts, and Riots from Antiquity to the Present, Taylor & Francis, 2004-01-09. (באנגלית)
↑  American Patriots, www.nytimes.com
↑  "Is Taxation Theft?". Libertarianism.org (באנגלית). נבדק ב-2017-09-29.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיסים כעבדות".
מועבט

ערך זה עוסק בשיר רל עדן בן זקן. אם התכוונתם לאלבום שלה באותו שם, ראו .
| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"מועבט" (באנגלית: "Moabet") הוא סינגל של הזמרת הישראלית עדן בן זקן ביחד עם התקליטן והמוזיקאי הישראלי איתי גלו. השיר יצא לאור ב-23 באפריל 2021, בהוצאת חברות התקליטים שרית הפקות וארומה מיוזיק, כסינגל התשיעי ושיר הנושא מתוך אלבום האולפן החמישי של בן זקן, מועבט.
רקע וכתיבה

ב-16 באפריל 2021, החלו לצוץ הצצות במדיה החברתית של השיר "מועבט", במהלך מסיבה של עומר אדם בה ניגן התקליטן איתי גלו. ב-18 באפריל, העלתה בן זקן את עטיפת הסינגל וכתבה: "אני לא שותה ....#מועבט#בקרוב#שירחדש". לאחר מספר ימים יצא השיר. השיר נכתב על ידי רון ביטון ועדן בן זקן והופק על ידי איתי גלו ועומר ענבר.
המילה מועבט היא מילת סלנג שמשמעותה "ישיבות/חאפלות ארוכות שכוללות מוזיקה, אלכוהול, אוכל ונרגילה". לפי האקדמיה ללשון העברית מקור המילה בלאדינו, שם משמעותה "שיחה, פטפוט", לשם הגיעה דרך השפות טורקית ופרסית מהמילה הערבית מַחַבַּה (مَحَبَّة).
ביקורת

בביקורת שנכתבה במאקו תיארו את "מועבט" כ"יציאה אלקטרונית ומפתיעה במיוחד". לעומת זאת, במעריב אונליין הוגדר השיר כ"יום אבל לזמר העברי". מבקר המוזיקה יוסי חרסונסקי ציין כי "התוכן מצליח לייצר איזושהי קמצוץ פרודי אך נשאר סתמי ולא מפותח". עם זאת, ציין לחיוב את ההפקה המוזיקלית של השיר ואמר כי היא "מצליחה לחבר פאזל לאינסטנט עדכני", ונתן לשיר ציון של שלושה כוכבי זהב וחצי.
וידאו קליפ

טרם יצא הווידאו קליפ של השיר, העלתה בן זקן לערוץ היוטיוב שלה את קליפ המילים המלא של השיר.
בסיכום השנה של יוטיוב ישראל השיר זכה בתואר השיר הכי נצפה בשנת 2021.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 2 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 12 |  |
|  ישראל | כאן גימל | 11 |  |
היסטוריית יציאות לאור

| אזור | תאריך יציאה | פורמט | חברות תקליטים | מקור |
| --- | --- | --- | --- | --- |
| כלל העולם | 23 באפריל 2021 | הורדה דיגיטלית • סטרימינג | שרית • ארומה |  |
הערות שוליים

↑  עדן בן זקן ואיתי גאלו MOABET, באתר yosmusic.com, האתר של יוסי חרסונסקי
1 2  דור מאיר מועלם, ‏ומועבט בט בט בט בט בט, באתר ‏מאקו‏, 25 באפריל 2021
↑  הטרנד עדיין לא חלף., באתר facebook
↑   מועבט, ברשת החברתית אינסטגרם
↑   מועבט, ברשת החברתית אינסטגרם
1 2  יש פזמון, תרקדו: ככה עוד לא שמעתם את עדן בן זקן, באתר ‏מאקו‏, 23 באפריל 2021
↑  דור מאיר מועלם, ‏ומועבט בט בט בט בט בט, באתר ‏מאקו‏, 25 באפריל 2021
↑  מועבט בט בט? מה זה מועבט, בעמוד הפייסבוק של האקדמיה ללשון העברית, 5 במאי 2021
↑  דודי פטימר, ‏השיר החדש של עדן בן זקן הוא יום אבל למוזיקה הישראלית, באתר מעריב אונליין, 23 באפריל 2021
↑  יוסי חרסונסקי, עדן בן זקן ואיתי גלו MOABET, באתר "יוסמיוסיק", 24 באפריל 2021
↑  עדן בן זקן (2021-04-23), עדן בן זקן ואיתי גלו - מועבט Eden Ben Zaken & Itay Galo - Moabet, נבדק ב-2021-04-23
↑  עמי פרידמן, סיכום השנה של יוטיוב: עדן בן זקן הנצפית ביותר, באתר ישראל היום
↑  מועבט - Single by Eden Ben Zaken & Itay Galo (באנגלית אמריקאית), נבדק ב-2021-04-23
↑  מועבט - Single by Eden Ben Zaken, Itay Galo (באנגלית אמריקאית), נבדק ב-2021-04-23
| עדן בן זקן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | מלכת השושנים • תאמין לי • לזאת שניצחה • חיים שלי • מועבט • עם או בלי לאהוב • 7 • דם שלי |  |
| אלבומים אחרים | Live קיסריה 2022 • הרמיקסים • מופע העשור (Live) |  |
| ערכים קשורים | NMC • ארומה מיוזיק • "אקס פקטור ישראל" |  |
| עדן בן זקן – סינגלים |
| --- | --- | --- |
| מלכת השושנים | "מנגינה" • "מלכת השושנים" • "שיכורים מאהבה" • "פיסה מזכרוני" • "אלבינה" |  |
| תאמין לי | "תאמין לי" • "כל העיר שלנו" • "תזיזו" • "אף אחד" • "אין לי אותך" • "הייתי חוזרת" |  |
| לזאת שניצחה | "לזאת שניצחה" • "רציתי" • "כולם באילת" • "צועקת" |  |
| חיים שלי | "תל אביב בלילה" • "בא לי לחבק אותך" • "חיים שלי" • "מקסיקו" • "מילה של גבר" • "יאסו" • "תגיד לי Je t'aime" • "חצי מדינה" • "תרקדו" |  |
| מועבט | "אגרוף" • "כשתבוא" • "קוקוריקו" • "אהבה של אמא (חיים שלי)" • "אנא מג'נונה" • "חיים מאושרים" • "מתגעגעת אותך" • "הגענו הבנות" • "מועבט" • "ברחובות של תל אביב" • "איך אתה הולך" |  |
| עם או בלי לאהוב | "עם או בלי לאהוב" • "סירי" • "מה איתי" • "ניסיתי" • "אלף כוכבים" • "עשית לי טוב" • "WTF" • "הבת שלך" • "שוב תגיד לי בואי" • "דינרו" • "פילטרים יפים" • "כמה שנים" • "מה קרה?" • "ממתק" • "בסוף כל יום" |  |
| 7 | "חמסה" • "משחק קלפים" • "ילדת רחוב" • "עמנואלה" • "כינורות" • "ראשון בבוקר" • "להיות שלך" • "ריגוש זמני" • "מילה טובה" |  |
| דם שלי | "דם שלי" • "היית אחותי" • "תמיד נשאר אני" • "חיפשתי אותו בנרות" |  |
| סינגלים אחרים | "הללויה" • "Fresh" • "שונה מהנוף" • "Bonsoir" • "הזמן שלנו" • "והיא שעמדה" • יש בי אהבה" • "קטן עלינו" • "מקלט בטוח" • "תהמר עליי" • "מי אני בלעדיך" • "מלאכים" • "100 קילומטר" • "מסיבת הרווקות" • "נשבעת אמונים" • "עוד טיפה" |  |
| השתתפות בסינגלים | "מקסיקאנה" • "Godparent" |  |
| שירים אחרים | "הפשע המושלם" ‏•‏‏ "אולי תִּפָּתַח הדלת" |  |
מייקי די

| --- | --- |

 לידה:  25 בנובמבר 1967 (בן 56) Laurelton, ארצות הברית 
 שם לידה:  Michael Anthony Deering 
 שם במה:  Mikey D 
 מוקד פעילות:  ארצות הברית 
 תקופת הפעילות:  מ-1981 
 מקום לימודים:  תיכון ספרינגפילד גרדנס 
 סוגה:  היפ הופ של החוף המזרחי 
 חברת תקליטים:  ויילד פיטץ' רקורדס, Sleeping Bag Records 
 www.mikeyd.hiphop
 פרופיל ב-IMDb
 
מייקל אנתוני דירינג (באנגלית: Michael Anthony Deering; נולד ב-25 בנובמבר 1967), הידוע בשם הבמה שלו מייקי די, הוא ראפר אמריקאי. הוא ידוע בעיקר בשל היותו חבר בלהקת מייקי די & דה אל. איי. פוס ו-Main Source (אנ'). כחבר ב-Main Source, הוא החליף את לארג' פרופסור (אנ'), שעזב כתוצאה ממחלוקות עסקיות.
ב-1994, הוא השתתף באלבום השני של Main Source, Fuck What You Think.
ביוגרפיה וקריירה

מייקי די נולד ב-25 בנובמבר 1967 בלורלטון, קווינס, ניו יורק סיטי, ניו יורק. הוא נולד לוויקטור פישר ולינדה דירינג. הוריו נפרדו כשהיה צעיר, והוא גדל אצל סבו וסבתו, ג'רום ובטי דירינג בלורלטון קווינס, ניו יורק. הוא השתתף ב-PS 37 בקווינס. לאחר מכן הוא למד ב-JHS 231 בקווינס. הוא למד בתיכון ספרינגפילד גארדנס.
במהלך הקריירה שלו, עבד עם אל אל קול ג'יי ומלה מל. הסינגל שלו, "What You Need", נדגם עבור הלהיט הבין-לאומי של הזמרת-יוצרת האמריקאית מדונה משנת 1995, "Human Nature", אשר הוביל לכך שמייקי די קיבל קרדיט כאחד מכותבי השיר.
הערות שוליים

↑  Mikey D Biography | OldSchoolHipHop.Com (באנגלית אמריקאית)
↑  "This guy right here helped me break in the industry...Happy Birthday my brother @TheReal_MikeyD", Twitter
↑  Main Source Songs, Albums, Reviews, Bio & More, AllMusic (באנגלית)
↑  Main Source - Fuck What You Think (באנגלית), נבדק ב-2023-01-23
↑  THE REAL MIKEY D (@thereal_mikeyd) on Instagram | Ghostarchive, ghostarchive.org
↑  MIKEY D, www.bombhiphop.com
↑  Song “Human Nature” - MusicBrainz, musicbrainz.org
↑  Madonna - Human Nature (באנגלית), נבדק ב-2023-01-22
| --- | --- |
בקרת זהויות :  ISNI: 0000 0004 6535 669X  LCCN: no98049149  MusicBrainz: 022f549d-e438-4827-9ca3-691784cf8ce2  VIAF: 75931808   WorldCat (עם VIAF): 75931808
מארק ספקטור (היקום הקולנועי של מארוול)

| --- | --- |
 הופעה ראשונה:  מון נייט
 גילום הדמות:  אוסקר אייזק
 מידע
 שם אמיתי:  מארק ספקטור
 כינויים:  סטיבן גרנט ג'ייק לוקלי
 תואר:  מון נייט (ספקטור) מר נייט (גרנט)
 שיוך:  הכוחות המזוינים של ארצות הברית (ספקטור) המוזיאון הבריטי (גרנט)
 דמויות קשורות
 משפחה:  אליאס ספקטור (אב) ונדי ספקטור (אם) רנדל ספקטור (אח)
 
מארק ספקטור (באנגלית: Marc Spector) וסטיבן גרנט (Steven Grant) הם דמויות בדיוניות המגולמת על ידי אוסקר אייזק בזיכיון הסרטים של היקום הקולנועי של מארוול (MCU). הדמויות מבוססות על אִישִׁיּוּיוֹת של דמות בעלת אותו שם בפרסומה של חברת מארוול קומיקס.
ספקטור הוא שכיר חרב אמריקאי אשר הופך לגוף מארח עבור אל הירח המצרי ח'ונסו כמון נייט (Moon Knight) אשר לוקח את החוק לידיו. ספקטור בעל הפרעת זהות דיסוציאטיבית – אשר התפתחה כתוצאה מהתעללות בילדותו על ידי אמו ונדי, ובעקבות רגשות אשמה ממותו של אחיו רנדל.
גרנט הוא עובד חנות מזכרות בלונדון. מאוחר יותר, גרנט מתמודד עם המפלצת המצרית אמות ועם הגוף המארח שלה ארתור הארוו. גרנט הופך להיות מודע לקיומם של ספקטור וח'ונסו דרך תוכניותיו של הארוו, ומשתמש בכינוי הויג'ילנטי מר נייט (Mr. Knight) באופן דומה למון נייט של ספקטור. גרנט וספקטור מתאחדים מחדש עם ליילה אל-פאולי, אשתו של ספקטור, ונתקלים באנטון מוגרט ובתאורת. ספקטור מתעמת עם עברו.
אישיות שלישית, ג'ייק לוקלי (Jake Lockley), מתקיימת בחשאי בנפרד מספקטור וגרנט. לוקלי דובר ספרדית, נוהג בלימוזינה. לאחר שח'ונסו משחרר את ספקטור וגרנט משירותו, לוקלי עובד עם ח'ונסו והורג את הארוו (ואת אמות).
נכון לשנת 2023, ספקטור מופיע בתפקיד ראשי במיני-סדרה "מון נייט".
ביוגרפיה בדיונית > ראשית חייו

מארק ספקטור נולד ב-תשעה במרץ 1987 בשיקגו, אילינוי לאליאס וונדי ספקטור. יום אחד בילדותו, ספקטור ואחיו הצעיר רנדל נכנסו למערה, שנמצאת ליד ביתם, אשר הוצפה באופן בלתי צפוי עקב גשם כבד, וכתוצאה מכך רנדל טבע. ונדי ההרוסה מאובדנו של רנדל, מאשימה את ספקטור במותו של רנדל ומתעללת בו פיזית ומילולית. כמו כן, הפכה לאלכוהוליסטית.
הטראומה ממותו של רנדל וההתעללות של אמו גרמו לספקטור לפתח הפרעת זהות דיסוציאטיבית, הבאה לידי ביטוי באישיות סטיבן גרנט. גרנט מבוסס על ארכאולוג בדיוני מהסרט "Tomb Buster" שספקטור ורנדל נהגו לצפות בו ביחד. גרנט נשאר לא מודע להתעללות שספקטור חווה בילדותו, מכיוון שספקטור רצה להבטיח שיישאר מאושר ובטוח מפני הפגיעה שנאלץ לסבול.
בסופו של דבר, ספקטור המתבגר עוזב את הבית למרות ניסיונותיו של אליאס לשכנע אותו שהוא ימצא עזרה עבור ונדי.
בבגרותו, ספקטור הצטרף לכוחות המזוינים של ארצות הברית, אך סולק מהשירות לאחר שערק כשנכנס למצב של פוגה דיסוציאטיבית (אנ') בזמן מילוי תפקידו. ספקטור החל לעבוד כשכיר חרב עם בושמן, המפקד שלו. במהלך עבודה עם הארכאולוג עבדאללה אל-פאולי באתר חפירות במצרים, החמדנות משתלטת על בושמן והוא רוצח את כלל הארכאולוגים הנלווים, כולל אל-פאולי. ספקטור מנסה להציל אותם, אך נורה על ידי בושמן אשר משאיר אותו למות. ספקטור, הפצוע אנושות, גורר את עצמו למקדש סמוך שהוקם לכבוד האל המצרי ח'ונסו ומתכונן להתאבד.
ח'ונסו מתערב, ומעניק לספקטור הזדמנות שנייה בחיים בתמורה לכך שיהפוך לגוף המארח שלו על פני כדור הארץ ויבצע את שאיפתו לנקמה בפושעים. ספקטור מסכים, וח'ונסו מחייה אותו ומעניק לו בתמורה חליפה וכוחות שונים – הופך אותו למון נייט הלוקח את החוק לידיו.
בדמות מון נייט, ספקטור משרת בצייתנות את ח'ונסו והורג הרבה פושעים ועושי רע בשמו. ספקטור מתייסר ומתחרט על רצח אל-פאולי. הוא פוגש את ביתו ליילה אך לא מסוגל לספר לה את האמת על מות אביה. בסופו של דבר, ספקטור וליילה מתחתנים, וליילה נלווית אליו במהלך עסקיו המסוכנים כמון נייט. ספקטור חושד שח'ונסו מתכנן להפוך את לילה לגוף המארח הבא שלו, ונפרד ממנה כדי להבטיח את הגנתה.
בשנת 2018, ספקטור שורד את ההתפוררות שנגרמה על ידי תאנוס, והוציא דרכון חדש בדצמבר אותה שנה.
בשנת 2025, בזמן השבעה על ונדי, ספקטור לא הצליח להביא את עצמו להיכנס לביתו הישן כדי להשתתף בשבעה, למרות שאביו דחף אותו להשתתף. מתוך צער וטראומה, ספקטור אפשר לגרנט – שעדיין לא מודע למעמדו כאישיות – לקבל שליטה כוללת על גופו.
ביוגרפיה בדיונית > עצירת ארתור הארוו > סטיבן גרנט פוגש את ה"אני" האחר שלו

גרנט עובר ללונדון ומתחיל לעבוד כמוכר בחנות המזכרות של המוזיאון הבריטי. אולם, הוא סובל מ"איבודי הכרה", שבמהלכם ספקטור תופס שליטה מחדש על גופו. לילה אחד, גרנט מנסה להישאר ער, אך שוקע בשינה עמוקה ומתעורר בכפר ליד האלפים האוסטריים, שברשותו חרפושית עתיקה. הוא נרדף מיד על ידי כוחות אויב, נסוג אל תוך העיירה שם הוא פוגש את הקנאי הדתי ארתור הארוו, שדורש ממנו את החרפושית. גרנט נמלט במשאית עוגוניות בזמן שהוא נרדף על ידי הכפופים להארוו. הוא ניצל באופן בלתי צפוי על ידי קול מסתורי וחסר גוף שמתקשר עימו. לבסוף, גרנט מתעורר ומוצא את עצמו בחזרה בדירתו. הוא מבין שחלפו יומיים מאז "איבד הכרה" לאחר שהבחין בכמה מוזרויות סביב מקום מגוריו וננזף על ידי הבחורה שהיה אמור לצאת עימה. כשגרנט שב הביתה באותו לילה מהעבודה, הוא מבחין במפתח של התקן אחסון ובטלפון סלולרי החבויים בדירתו, ומתקשר לליילה, שנוזפת בו קשות על כך שהתעלם משיחותיה במשך מספר חודשים.
למחרת, הארוו מתעמת עם גרנט במהלך המשמרת שלו, כשכמה עדים ואנשי אבטחה במוזיאון מגלים לגרנט שהם חסידיו של הארוו, ושכולם משרתים תחת המפלצת המצרית אמות. מאוחר יותר באותו לילה, במרדף אחר החרפושית, הארוו מזמן מפלצת תן שתוקפת את גרנט במוזיאון. גרנט נמלט מהמפלצת, אבל נדחק לפינה בשירותים. ספקטור מופיע בתת-ההכרה ומציע את עזרתו לגרנט, אשר בתחילה לא שש להסכים. ספקטור הופך למון נייט, שמכה למוות באכזריות את המפלצת.
ביוגרפיה בדיונית > עצירת ארתור הארוו > חידוש הקשר עם ליילה אל-פאולי

גרנט שב למוזיאון ביום המחרת, אך מפוטר לאחר צפייה בצילומי האבטחה מהמתקפה בלילה הקודם, אשר לא מראים את המפלצת או את מון נייט – רק את "הסגת הגבול" של גרנט לאחר שעות העבודה. הוא הולך להתקן האחסון ומשתמש במפתח שמצא בדירתו. גרנט מגלה את החפצים של ספקטור, כולל החרפושית, איתה ברח, מוסתרת בקיטבג. רק אז, ספקטור עצמו "מופיע" כהשתקפות בפני גרנט, חושף עצמו כגוף המארח של ח'ונסו. גרנט המבוהל בורח מההתקן לאחר שפגש בח'ונסו, ופוגש בליילה אל-פאולי, שמציגה את עצמה כאשתו של ספקטור. השניים הולכים לדירתו של גרנט, שם הוא נעצר על ידי השוטרים בילי ובובי – אוהדים בסתר של אמות המשמשים כחסידיו של הארוו – בגין גניבת החרפושית.
הארוו מביא את גרנט למקום המחבוא של הכת ודורש ממנו את החרפושית. ליילה מופיעה עם החרפושית. הארוו המרוגז מזמן מפלצת תן נוספת שתרדוף אחריהם. בדיוק כשהמפלצת דוחפת את גרנט מגג המחבוא, הוא מזמן חליפה משלו, לתדהמתו של ספקטור. התן מכניע את גרנט, מעייף אותו פיזית וגורם לו לשוחח באי-רצון עם ספקטור ולהרפות מהשליטה עבור ספקטור, אשר עוטה את החליפה של מון נייט והורג את החיה. אולם, ח'ונסו נוזף קשות בספקטור על אובדן החרפושית להארוו במהלך המפגש, ומאיים עליו באפשרות שיתבע את ליילה כגוף המארח החדש שלו, לפני הוא שולח אותו למצרים.
ביוגרפיה בדיונית > עצירת ארתור הארוו > איתור הקבר של אמות

בקהיר, ספקטור מנסה למצוא קצה חוט למקום הימצאו הנוכחי של הארוו לשווא, בעוד הוא וגרנט ממשיכים לחוות אירועי "איבודי הכרה" רגעיים יוצאי דופן, שבמהלכם משתלטת על גופם אישיות שלישית, ג'ייק לוקלי, שקיומה אינה ידועה לספקטור וגרנט.
לאחר שאיבד את אחד הסוגדים של אמות בהתאבדות, ח'ונסו גורם לליקוי חמה, שנועד לקרוא לדיון במועצה של האלים המצריים והגופים המארחים שלהם. ספקטור זומן לפירמידה הגדולה של גיזה, שם ח'ונסו מאשים את הארוו בחיפוש אחר קברה של אמות במטרה להחיות את המפלצת. הארוו מזומן ומכחיש את הטענה.
ספקטור וליילה מבקרים אצל אנטון מוגרט שברשותו סרקופג של מדג'יי (אנ') שיודע היכן נמצא קברה של אמות. לפני שהם יכולים להשתמש במפה כדי לאתר את הקבר, הארוו מגיע ומשמיד את הסרקופג. לאחר קרב עם אנשיו של מוגרט, ספקטור וליילה עושים את דרכם במדבר, אך לא מצליחים לחבר חזרה את חלקי המפה. ספקטור מאפשר באי-רצון לגרנט להשתלט. גרנט מרכיב במהירות את המפה של קבוצת כוכבים. ח'ונסו מחזיר את שמי הלילה אחורה בזמן ללילה שבו נוצרה המפה כך שמיקומי הכוכבים מתאימים. כתוצאה מכך, ח'ונסו נכלא באושבטי, פעולה שגורמת לספקטור ולגרנט לאבד את כוחותיהם.
ביוגרפיה בדיונית > עצירת ארתור הארוו > מציאת האושבטי של אמות

לאחר שנמלטו מאנשיו של הארוו, ליילה וגרנט משתמשים במפה כדי למצוא את הקבר. הם לוקחים אספקה מהמחנה הריק של הארוו ומוצאים דרך חלופית לתוך הקבר לאחר שהתנשקו זה עם זו, והרגיזו את ספקטור. הם נתקלים במפלצות חנוטות ומתפצלים כשהם מנסים לברוח. גרנט נתקל בסרקופג ומבין שזה כנראה הסרקופג של אלכסנדר הגדול לאחר שזיהה את השפה המקדונית. הוא פותח את הסרקופג ומוצא את האושבטי של אמות בתוך המומיה. ליילה מגיעה ומתעמתת עם ספקטור על מה שקרה לאביה. הארוו וחסידיו מגיעים ולאחר שספקטור הורג כמה מהם במהירות, הארוו יורה בספקטור פעמיים בחזה, והורג אותו.
ביוגרפיה בדיונית > עצירת ארתור הארוו > הדואת ובית החולים הפסיכיאטרי

ספקטור מתעורר בבית חולים פסיכיאטרי, המאוכלס באנשים מחייהם של גרנט ושלו. ספקטור מוצא את עצמו במשרד, שם הארוו מופיע כפסיכיאטר שעוזר לו לכאורה. ספקטור בורח ומוצא חדר ובו שני סרקופגים, שאחד מהם מכיל את גופו הנפרד של גרנט. ספקטור וגרנט מתחבקים ועוזבים את הסרקופג השני – המכיל את לוקלי. אישה בעלת ראש היפופוטם מברכת את השניים וגורמת להם לצעוק. לאחר מכן, ספקטור מתחיל לעבור בין שתי מציאויות שונות: פוגש את האישה עם גרנט, ונמצא במשרד עם "ד"ר הארוו".
במציאות הראשונה, גרנט מזהה את האישה כתאורת, שמסבירה להם שהם מתים וש"בית החולים הפסיכיאטרי" הוא סירה ששטה דך הדואת, החיים המצריים לאחר המוות. תאורת שוקלת את לבבותיהם על מאזני הצדק במטרה לקבוע אם הם יכולים להיכנס לשדה הקנים (אנ') – גן העדן המצרי. אולם היא מגלה שלבבותיהם לא מאוזנים בגלל זיכרונות נסתרים ב"בית החולים" שהיא מציעה להם לחקור. גרנט מגלה על מותו של רנדל ועל התעללותה של ונדי. ספקטור מראה לגרנט זיכרון כיצד הפך למון נייט ולגוף המארח של ח'ונסו במשימה עם בושמן. ספקטור וגרנט מנסים לשכנע את תאורת לאפשר להם לחזור לעולם החיים, והיא מנווטת את הסירה לעבר שערי אוסיריס. ספקטור מסביר עוד באי-רצון לגרנט כיצד יצר אותו בלי להיות ער לכך כתוצאה מהתעללותה של ונדי, והם מתפייסים זה עם זה. המאזניים לא מתאזנים, ורוחות עוינות תוקפות את הסירה ודוחפות את גרנט מהסיפון, אשר נאכל על ידי הדואת.
במציאות השנייה, ספקטור מגיע למשרדו של "ד"ר הארוו", שמנסה להרגיע אותו כשאומר שהוא לא ירה בו ושמוחו "מיטלטל באלימות" בין המציאויות. הארוו אומר שספקטור יצר פנטזיה מבטיחה שהוא גיבור-על, אך ספקטור אומר לו שוב ושוב שהוא אינו רופא. הארוו מסכם כיצד ספקטור הגיע למשרד, לאחר שהיה לו מפגש היפופוטם מדבר. הוא שואל אותו אם הוא חושב שהעניין בעל משמעות או שטות, וספקטור עונה שהעניין שטות. הארוו מבקש מספקטור להמשיך לדבר על הילד הקטן עליו דיבר לפני שצרח, אבל ספקטור חוטף משקולת נייר משולחנו של הארוו, אומר לו שהוא מרגיש עכשיו נהדר. הארוו מזמזם על מנת להרגיע את ספקטור – אשר שב לשיחתו עם תאורת. גרנט אומר לספקטור שאם הוא לא יראה לו את הזיכרון שהוא מסתיר, אז המאזניים יישארו לא מאוזנות, וכולם ימותו, כולל ליילה - וזו תהיה אשמתו. כתוצאה מך, ספקטור מתחיל להכות את עצמו בראשו שוב ושוב, ואומר שגרנט "לא יכול להכריח אותו", פעולה שמחזירה אותו למשרד של הארוו. הארוו אומר לו שהוא גאה בו שהוא יכול לשחזר את הזיכרונות הטראומטיים שלו, ושואל אותו אם הוא מאמין שיצר את גרנט כדי להסתתר מפני הדברים הרעים שביצע, או שהוא יצר את גרנט כדי להעניש את העולם על מה שאמא שלו עשתה לו. הארוו אומר לספקטור שהדרך היחידה לדעת באמת היא להיפתח בפני גרנט. לאחר שספקטור מעמת את גרנט עם מותה של אמם, הכחשתו של גרנט מחזירה את ספקטור למשרד של הארוו. הארוו מציע לקרוא לאמו עבורו, אך נעצר כשגרנט מקבל את מות אמו.
לאחר שגרנט נאכל על ידי הדואת, המאזניים מתאזנים וספקטור מוצא את עצמו בשדה הקנים. הוא מחליט לעזוב את השדה כדי לרדוף אחרי גרנט ומתאחד עימו. השערים נפתחים והשניים שבים לחיים בעזרת תאורת. ליילה משחררת את ח'ונסו מהאושבטי שלו, שנלחם באמות ששוחררה גם היא.
ביוגרפיה בדיונית > עצירת ארתור הארוו > קרב האלים

ספקטור וגרנט מתעוררים בגופם, דבר שגורם לח'ונסו לחוש את חזרתם ולהתחבר אליהם שוב, לרפא את גופם ולשקם את כוחותיהם כמון נייט ומר נייט. ליילה מגלה שניתן להביס את אמות על ידי כבילתה לגוף אנושי. הארוו, אמות וחסידיהם שופטים בכולם בקהיר. ספקטור, גרנט, ליילה – בתור חרפושית השני (Scarlet Scarab) – וח'ונסו מגיעים כדי להשתתף בקרב. ספקטור וגרנט עובדים יחד בקרב נגד הארוו כשהם מתחלפים בצורה חלקה, עד שהארוו מכניע אותם. הארוו כמעט הורג אותם, אך הם חווים "איבוד הכרה" פתאומי וכשהם מתעוררים מחדש הם רואים שהארוו הובס באכזריות על ידיהם.
ספקטור וליילה מצליחים לכבול את אמות לגופו של הארוו ולכלוא אותה. ח'ונסו דוחק בספקטור להרוג את אמות והארוו. ספקטור מסרב לעשות כן ומורה לח'ונסו לשחרר אות גרנט ואותו מתפקידם כגוף המארח שלו. ח'ונסו משחרר אותם. הצמד מוצא את עצמו במשרד של "ד"ר הארוו", שם הם דוחים את החיזיון ובוחרים להמשיך בחיים חדשים יחד ומתעוררים בדירתו של גרנט בלונדון.
מאוחר יותר, הארוו הפגוע אנושות מועבר ללימוזינה לפני שח'ונסו מתעמת איתו. ח'ונסו מציג בפניו את ג'ייק לוקלי – אישיות אחרת של ספקטור – שיורה בהארוו.
ליהוק

באוקטובר 2020, דווח כי אוסקר אייזק נמצא בשיחות עם מארוול בנוגע לגילום הדמות הראשית בסדרה "מון נייט". במאי 2021, אולפני מארוול אישרו שאייזק יגלם את הדמות. לאחר הופעת הבכורה שלה בסדרה, הדמות מיועדת להופיע בסרטים עתידיים של היקום הקולנועי בהפקת אולפני מארוול.
פרסים ומועמדויות

| שנה | פרויקט | פרס | קטגוריה | תוצאה | הערות שוליים |
| --- | --- | --- | --- | --- | --- |
| 2022 | מון נייט | פרסי הסרטים והטלוויזיה של MTV | הגיבור הטוב ביותר | מועמדות |  |
| 2022 | מון נייט | פרסי פרמיוס יובנטוד (אנ') | שחקן אהוב | מועמדות |  |
| 2022 | מון נייט | איגוד מבקרי הוליווד (אנ') | השחקן הטוב ביותר במיני סדרה או בסרט | מועמדות |  |
| 2022 | מון נייט | פרס סאטורן | השחקן הטוב ביותר בסדרת הזרמת מדיה | זכייה |  |
| 2022 | מון נייט | פרס בחירת הקהל | כוכב הטלוויזיה של השנה | מועמדות |  |
| 2023 | מון נייט | פרסי Critics' Choice Super (אנ') | השחקן הטוב ביותר בסדרת גיבורי על | מועמדות |  |
ביאורים

1 2  כפי שמתואר בפרק "מקלט" בסדרה "מון נייט"
↑  כפי שמתואר בפרק "בעיית דג הזהב" בסדרה "מון נייט".
↑  כפי שמתואר בפרק "לזמן את החליפה" בסדרה "מון נייט".
↑  כפי שמתואר בפרק "הטיפוס הידידותי" בסדרה "מון נייט".
1 2  כפי שמתואר בפרק "הקבר" בסדרה "מון נייט".
1 2  כפי שמתואר בפרק "אלים ומפלצות" בסדרה "מון נייט".
הערות שוליים

↑  Cooper Hood, Moon Knight Confirms Marc Spector Survived Thanos’ Snap, ScreenRant, ‏2022-04-06 (באנגלית)
↑  Joe Otterson, Oscar Isaac in Talks to Star in ‘Moon Knight’ Series at Disney Plus, Variety, ‏2020-10-26 (באנגלית אמריקאית)
↑  Adam B. Vary, Marvel Finally Confirms Oscar Isaac as ‘Moon Knight’ Star, Variety, ‏2021-05-27 (באנגלית אמריקאית)
↑  Aaron Couch, Marvel’s Kevin Feige Breaks Silence on Scorsese Attack: “It’s Unfortunate” (Exclusive), The Hollywood Reporter, ‏2019-11-10 (באנגלית אמריקאית)
↑  Michael Schneider, ‘Spider-Man: No Way Home,’ ‘Euphoria’ Lead MTV Movie & TV Awards 2022 Nominations (FULL LIST), Variety, ‏2022-05-11 (באנגלית אמריקאית)
↑  Kimberly Nordyke, MTV Movie & TV Awards: ‘Spider-Man: No Way Home,’ ‘Euphoria’ Top Winners List, The Hollywood Reporter, ‏2022-06-05 (באנגלית אמריקאית)
↑  Jessica Roiz, J Balvin & Karol G Lead 2022 Premios Juventud Nominations: Complete List, Billboard, ‏2022-06-14 (באנגלית אמריקאית)
↑  גריזלדה פלורס, 2022 Premios Juventud Winners: Complete List, בילבורד, ‏21.7.2022
↑  Kimberly Nordyke, HCA TV Awards: ‘Severance,’ ‘Ted Lasso,’ ‘Dopesick’ Win Top Streaming Awards on Night 2, The Hollywood Reporter, ‏2022-08-15 (באנגלית אמריקאית)
↑  Dean Simons, Syndicated Comics, The Beat, ‏2022-10-27 (באנגלית אמריקאית)
↑  Christy Piña, People’s Choice Awards: ‘Doctor Strange 2,’ ‘Don’t Worry Darling’ Take Top Prizes, The Hollywood Reporter, ‏2022-12-07 (באנגלית אמריקאית)
↑  Etan Vlessing, ‘Everything Everywhere All at Once’ Wins Big at 2023 Critics Choice Super Awards, The Hollywood Reporter, ‏2023-03-16 (באנגלית אמריקאית)
מייקה ריצ'רדס

מייקה לינקולן ריצ'רדס (באנגלית: Micah Lincoln Richards; נולד ב-24 ביוני 1988 בברמינגהאם) הוא כדורגלן עבר אנגלי ששיחק בעמדת המגן הימני. משמש כיום כפרשן כדורגל.
קריירה

ריצ'רדס משחק במגוון עמדות בחוליית ההגנה מערך המשחק, אך תפקידו העיקרי הוא מגן ימני. הוא ערך את הופעת הבכורה במדי נבחרת אנגליה בנובמבר 2006, ובכך הפך למגן הצעיר ביותר המזומן לסגל הנבחרת.
ב-1 בספטמבר 2014 הושאל לפיורנטינה האיטלקית לעונה אחת.
ב-17 ביוני 2015 עזב את סיטי לאחר עשור וחתם באסטון וילה לארבע שנים.
ב-2012 נבחר על ידי מאמן נבחרת בריטניה סטיוארט פירס להשתתף באולימפיאדת לונדון כאחד משלושת השחקנים מעל גיל 23 המותרים לכל נבחרת.
ב-2019 הודיע על פרישה מכדורגל, בגיל 31 בלבד.
ב-2020 החל ריצ'רדס לשמש כפרשן בתוכניות הספורט של הערוצים Sky Sports ו-BBC Sport המשודרות בבריטניה וב-CBS Sports המשודרת בארצות הברית ומכסה את משחקי ליגת האלופות, וידוע בשל סגנונו וצחוקו הפרוע.